**ΣΕΠΤΕΜΒΡΙΟΣ**

**11/9/2015**

**Γ΄ τάξη**

**Ένα γλυκό καλωσόρισμα**

Ένα γλυκό καλωσόρισμα περίμενε τους μαθητές τής Γ΄ τάξης τού Γ΄ Αρσακείου-Τοσιτσείου Δημοτικού Εκάλης που διδάσκονται Γερμανικά ως β΄ ξένη γλώσσα την πρώτη ημέρα τής νέας σχολικής χρονιάς.

Την Πέμπτη11 Σεπτεμβρίου 2014 οι μαθητές μαζί με την καθηγήτριά τους κ. Χριστίνα Ζαχμάνογλου κατασκεύασαν τη παραδοσιακή Schultüte, ένα μεγάλο χάρτινο πολύχρωμο χωνί γεμάτο με σχολικά είδη και γλυκύσματα (Bonbons, Gummibärchen), ένα έθιμο των γερμανόφωνων χωρών. Κάθε δασκάλα στο δημοτικό σχολείο (Grundschule) χαρίζει τη Schultüte στον μαθητή για να είναι γλυκιά η σχολική του χρονιά όπως και οι καραμέλες.<http://www.arsakeio.gr/gr/ekali/ekali-elementary-c/events-activities/20174-glyko-kalwsorisma>

**26/9/2015**

**Γ΄, Δ΄, Ε΄ τάξη**

**Ευρωπαϊκή Ημέρα Γλωσσών (Αγγλικό τμήμα)**

Την Παρασκευή 26 Σεπτεμβρίου 2014 οι μαθητές τού Γ΄ Αρσακείου-Τοσιτσείου Δημοτικού Εκάλης γιόρτασαν την Ευρωπαϊκή Ημέρα Γλωσσών συμμετέχοντας σε σειρά από δραστηριότητες. Αναλυτικότερα, οι μαθητές τής Γ΄ τάξης είπαν «Γεια σου!» σε διάφορες ευρωπαϊκές γλώσσες, ζωγράφισαν σημαίες και παιδιά τής Ευρώπης και συνέθεσαν με τις εργασίες τους ένα ταμπλό στο κεντρικό χολ τού Σχολείου. Στην Δ΄ τάξη τα παιδιά, στο μάθημα των Αγγλικών, έφτιαξαν όμορφους σελιδοδείκτες, τους οποίους γέμισαν με λέξεις και φράσεις σε διάφορες γλώσσες που γνωρίζουν. Επίσης ζωγράφισαν σημαίες χωρών τής Ευρώπης που έχουν ήδη επισκεφθεί ή θα ήθελαν να επισκεφθούν στο μέλλον. Οι μαθητές τής Ε΄ τάξης σκέφτηκαν και βρήκαν αγγλικές λέξεις οι οποίες χρησιμοποιούνται συχνά στην Ελλάδα (π.χ. supermarket, goal, sandwich κτλ.) και έφτιαξαν με αυτές ένα γκράφιτι στο τετράδιό τους. Τέλος οι μαθητές τής Στ΄ τάξης παρακολούθησαν ένα σύντομο βίντεο με τίτλο “If our world were a village…”, το οποίο περιέγραφε πώς θα ήταν ένα χωριό 100 κατοίκων εάν ίσχυε η ίδια κατανομή φυλών, γλωσσών, θρησκειών, πλούτου κ.λπ. που ισχύει αυτή τη στιγμή σε όλη τη Γη. Το βίντεο έγινε αφορμή για σχετική συζήτηση στην τάξη.<http://www.arsakeio.gr/gr/ekali/ekali-elementary-c/events-activities/20468-evrwpaikh-hmera-glwsswn-aggliko-tmhma>.

**Γ΄, Δ΄, Ε΄ τάξη**

**Ευρωπαϊκή Ημέρα Γλωσσών (Γαλλικό και Γερμανικό τμήμα)**

Στο πλαίσιο τού εορτασμού τής Ευρωπαϊκής Ημέρας Γλωσσών της πρωτοβουλίας αυτής, αλλά κυρίως επειδή οι γλώσσες αποτελούν το συνδετικό ιστό της Ευρώπης, στις 26 Σεπτεμβρίου 2014 οι μαθητές τού Γερμανικού και τού Γαλλικού τμήματος και των τριών Αρσακείων-Τοσιτσείων Δημοτικών Εκάλης, με την καθοδήγηση των καθηγητριών τους, τίμησαν την ημέρα αυτή διοργανώνοντας τις παρακάτω εκδηλώσεις:

Oι μαθητές και των δύο τμημάτων τής Γ΄ τάξης χρωμάτισαν γαλλικές και γερμανικές σημαίες, έμαθαν τις ονομασίες των χωρών και τραγούδησαν παραδοσιακό παιδικό τραγούδι στα Γερμανικά και στα Γαλλικά (Βruder Jakob - Frère Jacques) στο μεγάλο χολ τού Σχολείου.

Στην Δ΄ τάξη οι μαθητές κατασκεύασαν ταμπλό με σημαίες ευρωπαϊκών χωρών στη γερμανική τους ονομασία, καθώς και ενδυμασίες με τα αντίστοιχα έθιμα κάθε χώρας στα Γαλλικά.

Στην E΄ τάξη οι μαθητές τού Γερμανικού τμήματος αντιστοίχησαν γερμανικές με ελληνικές παροιμίες και τις ζωγράφισαν, ενώ οι μαθητές τού Γαλλικού τμήματος επεξεργάστηκαν γαλλικές παροιμίες σε μορφή παντομίμας.

Οι μαθητές τού Γαλλικού και τού Γερμανικού τμήματος τής Στ΄ τάξης επεξεργάστηκαν μέσα στην τάξη ένα κουίζ με θέμα τις χώρες τής Ευρώπης.

Στόχος τού εορτασμού τής Ημέρας και των δράσεων που υλοποιήθηκαν ήταν να ευαισθητοποιηθούν οι μαθητές στη σημασία που έχει η πολυγλωσσία στην Ευρώπη, να μάθουν να αξιοποιούν την πολιτισμική και τη γλωσσική πολυμορφία και να ενθαρρυνθούν στην εκμάθηση ξένων γλωσσών, τόσο εντός όσο και εκτός σχολικού πλαισίου.

<http://www.arsakeio.gr/gr/ekali/ekali-elementary-c/events-activities/20557-evrwpaikh-hmera-glwsswn-galliko-germaniko-tmhma-3>

**ΟΚΤΩΒΡΙΟΣ**

**01/10/2015**

**Γ΄, Δ΄ τάξη**

## Μαθαίνω και γεύομαι τα διάφορα είδη σοκολάτας

Με αφορμή τη **Journée Nationale du chocolat** (le 1er octobre) οι μαθητές των **Γ΄** και **Δ΄**τάξεων τού **Γ΄ Αρσακείου-Τοσιτσείου Δημοτικού Εκάλης** που διδάσκονται τα **Γαλλικά**ως β΄ξένη γλώσσα, την 1η Οκτωβρίου 2014, πήραν μέρος σε ένα ενδιαφέρον πρόγραμμα **ξενάγησης στον κόσμο των διαφόρων ειδών, τύπων και μορφών σοκολάτας.**

Αρχικά, οι μαθητές είδαν δύο**βίντεο** που παρουσίαζαν τον τρόπο **παρασκευής, τυποποίησης και προώθησης** τής σοκολάτας στην αγορά καθώς και τα χαρακτηριστικά της.  
Στη συνέχεια, με**ηλεκτρονικό φωτογραφικό υλικό** επικεντρώθηκαν στη μελέτη τού σχετικού**λεξιλογίου** με απλοποιημένο τρόπο, έμαθαν να ερμηνεύουν ένα **οπτικοποιημένο τραγούδι** (la chanson du chocolat), είδαν ένα μικρό **βίντεο** με μια αγαπημένη τους **συνταγή**(mousse au chocolat) και είχαν την ευκαιρία να κάνουν ένα μάθημα **γευσιγνωσίας** και να δοκιμάσουν το αγαπημένο τους γλύκυσμα μέσα στην τάξη.  
Τέλος, **ζωγράφισαν** εικόνες με διάφορα είδη σοκολάτας (κρουασάν, παγωτό με γεύση σοκολάτας, δημητριακά με σοκολάτα κ.λπ.) και έμαθαν να εκφράζουν την αγάπη τους γι' αυτήν με τη φράση “j’ aime le chocolat !”.  
Την επιμέλεια τής βιωματικής αυτής δράσης είχαν οι καθηγήτριες κ.Έλενα  Βιολάρη και Έφη Γεώργα.

[**http://www.arsakeio.gr/gr/ekali/ekali-elementary-c/events-activities/21239-mathainw-kai-gevomai-diafora-eidh-sokolatas**](http://www.arsakeio.gr/gr/ekali/ekali-elementary-c/events-activities/21239-mathainw-kai-gevomai-diafora-eidh-sokolatas)

**06/10/2015**

## Α΄, Β΄, Γ΄, Δ΄, Ε΄, Στ΄ τάξη

## Πανελλήνια Ημέρα Σχολικού Αθλητισμού

Τη Δευτέρα 6 Οκτωβρίου 2014 και στο πλαίσιο τής **1ης Πανελλήνιας Ημέρας Σχολικού Αθλητισμού**, όπως αυτή καθιερώθηκε από την εφετινή σχολική χρονιά με εγκύκλιο τού Υπουργείου Παιδείας, οι μαθητές τού**Γ΄ Αρσακείου-Τοσιτσείου Δημοτικού Εκάλης** συμμετείχαν σε ποικίλες εκδηλώσεις.

Οι μαθητές των**Δ΄, Ε΄**και **Στ΄**τάξεων παρακολούθησαν εκπαιδευτική **ομιλία** -**παρουσίαση** από τους καθηγητές Φυσικής Αγωγής κ. Μαίρη Παπαρούλια και Μιχάλη Τζαβέλη με θέμα τον **ρατσισμό** και τη **διαφορετικότητα**και τον **ρατσισμό** και τον **αθλητισμό**.  
Μαθητές των**A΄, Β΄, Γ΄** και **Δ΄**τάξεων, με τη βοήθεια τής καθηγήτριας Καλλιτεχνικών κ. Ελένης Τσαλδίρη, παρουσίασαν σε**ταμπλό**τού Σχολείου **ζωγραφιές** που απεικόνιζαν το νόημα τού βιβλίου *«Η χώρα με τους πολύχρωμους ανθρώπους»*τού Ν. Ανδριόπουλου.  
Επίσης **ζωγραφιές**με θέμα *«Όλοι διαφορετικοι, όλοι ίσοι»* παρουσίασαν και οι μαθητές τής**Α΄** τάξης με την καθοδήγηση τής καθηγήτριας Φυσικής Αγωγής κ. Μαρίας Χρυσικοπούλου.  
Τέλος, κατά την διάρκεια τής εβδομάδας διεξήχθησαν**αγώνες ποδοσφαίρου και καλαθοσφαίρισης** από τους μαθητές των**Ε΄** και **Στ΄**τάξεων με **μικτές ομάδες** (αγόρια – κορίτσια).

[**http://www.arsakeio.gr/gr/ekali/ekali-elementary-c/events-activities/21203-panellhnia-hmera-sxolikou-athlhtismou**](http://www.arsakeio.gr/gr/ekali/ekali-elementary-c/events-activities/21203-panellhnia-hmera-sxolikou-athlhtismou)

**13/10/2015**

**Β΄ τάξη**

**Δεντροφύτευση**

Λίγες μέρες μετά την επίσκεψή τους στον Βοτανικό Κήπο οι μαθητές τής Β΄ τάξης τού Γ΄ Αρσακείου-Τοσιτσείου Δημοτικού Εκάλης αποφάσισαν να φυτέψουν στο Σχολείο, στις 13 Οκτωβρίου 2014, τα δεντράκια και τους θάμνους που τους δόθηκαν στον Βοτανικό Κήπο.

Δάφνες, πικροδάφνες, αγγελικούλες και βιβούρνες φυτεύτηκαν με τη βοήθεια των κηπουρών στο παρτέρι εισόδου των Σχολείων και οι μικροί μαθητές φωτογραφήθηκαν με καμάρι πλάι στα φυτά τους δίνοντας την υπόσχεση να τα φροντίζουν καθημερινά, ώστε να τα δουν κάποτε τόσο μεγάλα όσο και μέσα στον Βοτανικό Κήπο που τόσο τα είχε ενθουσιάσει.

<http://www.arsakeio.gr/gr/ekali/ekali-elementary-c/events-activities/20458-dendrofytevsh>

**16/10/2015**

**Α΄ τάξη**

**Παγκόσμια Ημέρα Διατροφής**

Μια πολύ διαφορετική ημέρα έζησαν οι μαθητές τής**Α΄**τάξης τού **Γ΄ Αρσακείου-Τοσιτσείου Δημοτικού Εκάλης**στις 16 Οκτωβρίου 2013, **Παγκόσμια Ημέρα Διατροφής**.

Στο διάλειμμα, αντί για το συνηθισμένο τους κολατσιό, έστρωσαν τις πετσετούλες τους και άπλωσαν στα θρανία τους υγιεινά εδέσματα με λαχταριστά φρούτα εποχής, λαχανικά, ξηρούς καρπούς, γιαούρτι, αβγό, τυρί, σάντουιτς, δημητριακά, χυμούς. Κάθε μαθητής παρουσίασε στην τάξη το κολατσιό του, το οποίο έφαγε στη διάρκεια των διαλειμμάτων τής ημέρας. Με αφορμή την παρουσίαση αυτή έγινε συζήτηση για τη σπουδαιότητα τής**υγιεινής διατροφής**και την αναγκαιότητα να τρώμε στο σχολείο θρεπτικές τροφές που μας δίνουν **βιταμίνες** και**ενέργεια**. Έτσι ξεκίνησε ένα από τα διαθεματικά προγράμματα, με τα οποία θα ασχοληθεί η **Α΄** τάξη τη εφετινή σχολική χρονιά.

<http://www.arsakeio.gr/gr/ekali/ekali-elementary-c/events-activities/20579-pagkosmia-hmera-diatrofhs-6>

**Δ΄ τάξη**

**My family tree**

Στο πλαίσιο τής διδασκαλίας τής **Αγγλικής Γλώσσας**, οι μαθητές τής **Δ΄**τάξης τού **Γ΄ Αρσακείου-Τοσιτσείου Δημοτικού Εκάλης**, με την καθηγήτριά τους κ. Ελευθερία Μεσσηνιώτη, ξέφυγαν για λίγο από τον καθημερινό τρόπο εκτέλεσης των καθηκόντων του μαθήματος, γράφοντας για την **οικογένειά τους** και δημιουργώντας το**οικογενειακό τους δέντρο**. Τα παιδιά στόλισαν κείμενό τους με **προσωπικές φωτογραφίες και ζωγραφιές**, δίνοντας έτσι ένα διαφορετικό χρώμα στην εργασία τους.

[**http://www.arsakeio.gr/gr/ekali/ekali-elementary-c/events-activities/20895-my-family-tree**](http://www.arsakeio.gr/gr/ekali/ekali-elementary-c/events-activities/20895-my-family-tree)

**31/10/2015**

## Α΄, Β΄, Γ΄, Δ΄, Ε΄, Στ΄ τάξη

**Happy Halloween**

Το Halloween είναι γιορτή των αγγλόφωνων χωρών που γοητεύει τα παιδιά και γιορτάζεται κάθε χρόνο στις 31 Οκτωβρίου.

Έτσι, στο πλαίσιο τής διδασκαλίας τής αγγλικής γλώσσας οι μαθητές τού Γ΄ Αρσακείου-Τοσιτσείου Δημοτικού Εκάλης, στις 31 Οκτωβρίου 2014 , ήρθαν σε επαφή με τις παραδόσεις που σχετίζονται με τη γιορτή αυτή μέσα από μια σειρά δραστηριοτήτων.

Οι μαθητές των Α΄, Β΄ και Γ΄ τάξεων ζωγράφισαν εικόνες, έκαναν κατασκευές και τραγούδησαν σχετικά τραγούδια, ενώ οι μαθητές των Δ΄, Ε΄ και Στ΄ τάξεων παρακολούθησαν σχετικά βίντεο, διάβασαν ιστορίες και στη συνέχεια έγραψαν και εικονογράφησαν τις δικές τους «τρομακτικές» ιστορίες.

<http://www.arsakeio.gr/gr/ekali/ekali-elementary-c/events-activities/21003-happy-halloween>

**ΝΟΕΜΒΡΙΟΣ**

## Α΄ 1 τάξη

## Το ταξίδι τού Ήλιου

Οι μαθητές τής **Α΄1** τάξης τού **Γ΄ Αρσακείου-Τοσιτσείου Δημοτικού Εκάλης**εργάστηκαν όλο τον Νοέμβριο τού 2014 για τις ανάγκες τής **άσκησης**με τίτλο «Το ταξίδι τού Ήλιου». Η άσκηση περιελάμβανε δύο δραστηριότητες, **ατομικές** και **ομαδικές**, που αποσκοπούσαν στην καλλιέργεια τής αντίληψης, τής κρίσης, τής παραγωγής ιδεών και επιδίωκαν να ενθαρρύνουν την ικανότητα τής **προσωπικής έκφρασης** των παιδιών. Σκοπός τής άσκησης ήταν η οπτική και η απτική απόκριση του παιδιού μέσα από την πληροφόρηση-δραστηριότητα.

Η πρώτη δραστηριότητα περιελάμβανε **συζήτηση δασκάλου – παιδιών**. Ο δάσκαλος αφηγήθηκε πως«ο Ήλιος είναι ένα φωτεινό σώμα που βλέπουμε στον ουρανό. Μοιάζει με μια εκθαμβωτική μπάλα, κόκκινη, ροζ, πορτοκαλιά, κίτρινη-χρυσή. Με την κίνησή του ορίζει την ημέρα και τη νύχτα και διαιρεί ακριβοδίκαια τον χρόνο κοντά μας. Κάθε μέρα τής ζωής μας αρχίζει με την Ανατολή τού Ήλιου και τελειώνει με τη Δύση του». Έμαθαν μάλιστα για τις**ευεργετικές του ιδιότητες** ή πώς να προφυλλάσονται από τις **βλάβες των ακτινών** τού Ήλιου. Κατά τη δεύτερη δραστηριότητα ο δάσκαλος πρότεινε στα παιδιά **να κατασκευάσουν**, το καθένα χωριστά, τον**δικό του Ήλιο**, χρησιμοποιώντας υλικά όπως χάρτινοι δίσκοι, χρωματιστά χαρτιά, μανταλάκια, υφάσματα πολύχρωμα, πούπουλα, κουταλάκια ή πιρουνάκια πλαστικά, ατλακόλ. Η τοποθέτησή τους έγινε σύμφωνα με το**ποια στιγμή τής ημέρας** αντιπροσωπεύει κάθε ήλιος. Στο τέλος εμφανίστηκαν ομαδικά **σε διάταξη τόξου από την Ανατολή στη Δύση.**

[**http://www.arsakeio.gr/gr/ekali/ekali-elementary-c/events-activities/21633-to-taxidi-tou-hliou**](http://www.arsakeio.gr/gr/ekali/ekali-elementary-c/events-activities/21633-to-taxidi-tou-hliou)

**7/11/2015**

**Ε΄ τάξη**

## Meine Lieblingsperson

Με αφορμή το κεφάλαιο τού βιβλίου τους *Paul, Lisa und Co*, στο μάθημα των **Γερμανικών**οι μαθητές τής**Ε΄**τάξης τού **Γ΄ Αρσακείου-Τοσιτσείου Δημοτικού Εκάλης** παρουσίασαν στους συμμαθητές τους και στις καθηγήτριες τους κ. Χριστίνα Ζαχμάνογλου και Δέσποινα Πασσά τα**αγαπημένα τους πρόσωπα,** στις 7 Νοεμβρίου 2014.

Κάποιοι μαθητές παρουσίασαν **δημοφιλή πρόσωπα**, τα οποία αγαπούν, ενώ άλλοι μίλησαν για **τον καλύτερο τους φίλο**. Μετά την παρουσίαση έφτιαξαν ένα **ταμπλό** με τις αντίστοιχες φωτογραφίες και πληροφορίες για τα αγαπημένα τους πρόσωπα, ενώ δημιούργησαν και σχετικά **κουίζ**με στόχο να γίνουν οι ίδιοι οι μαθητές μικροί δημοσιογράφοι.

[**http://www.arsakeio.gr/gr/ekali/ekali-elementary-c/events-activities/21156-meine-lieblingsperson**](http://www.arsakeio.gr/gr/ekali/ekali-elementary-c/events-activities/21156-meine-lieblingsperson)

**10/11/2015**

**Γ΄ τάξη**

## Οι πρώτες μου γνώσεις στα γαλλικά μέσα από βιωματικές δραστηριότητες

Σε μια προσπάθεια προσέγγισης τής **γαλλικής γλώσσας** με **βιωματικό τρόπο**οι μαθητές τής **Γ΄** τάξης τού **Γ΄ Αρσακείου-Τοσιτσείου Δημοτικού Εκάλης**συμμετείχαν σε σειρά από δράσεις οι οποίες τους βοήθησαν να κατανοήσουν ευκολότερα τη γλώσσα και να επικοινωνήσουν με άνεση καθώς αλλά και με τρόπο παιγνιώδη και διασκεδαστικό.

Βασισμένοι στη μέθοδο διδασκαλίας τους *«Zig Zag 1»* – ενότητα 1, οι μαθητές τού **1ου** τμήματος Γαλλικών έμαθαν τα**χρώματα** κατασκευάζοντας μεγάλα **μπαλόνια**και γράφοντας το χρώμα μέσα σε αυτά. Κατόπιν, τα χρησιμοποίησαν προκειμένου να **δραματοποιήσουν** την πρώτη τους **ιστορία στα Γαλλικά** έτσι όπως παρουσιάζεται στο βιβλίο τους, στο τέλος τής ενότητας 1. Διασκέδασαν **μιμούμενοι τους ήρωες** τού βιβλίου και πήραν για λίγο τον ρόλο τους.  
Οι μαθητές τού**2ου**τμήματος έφτιαξαν την **αλυσίδα τής φιλίας.** Πάνω σε **χάρτινα ανθρωπάκια**που έκοψαν, έγραψαν τις πρώτες τους **προτάσεις στα Γαλλικά** *(je m’appelle..., j’ai huit ans)* και, στη συνέχεια, τα τοποθέτησαν το ένα δίπλα στο άλλο για να δημιουργήσουν την αλυσίδα φιλίας τής τάξης. Στη δράση αυτή, χρησιμοποίησαν τη φαντασία τους, επικοινώνησαν με τους συμμαθητές τους και **παρουσίασαν την τάξη** των Γαλλικών.  
Τις δράσεις επιμελήθηκαν οι καθηγήτριες κ. Έλενα Βιολάρη και Έφη Γεώργα.

[**http://www.arsakeio.gr/gr/ekali/ekali-elementary-c/events-activities/21507-oi-prwtes-mou-gnwseis-sta-gallika-mesa-apo-viwmatikes-drasthriothtes**](http://www.arsakeio.gr/gr/ekali/ekali-elementary-c/events-activities/21507-oi-prwtes-mou-gnwseis-sta-gallika-mesa-apo-viwmatikes-drasthriothtes)

**Γ΄ τάξη**

## Τα χρώματα και οι ήρωες των Αδελφών Γκριμ

Οι μαθητές τής **Γ΄**τάξης τού**Γ΄ Αρσακείου-Τοσιτσείου Δημοτικού Εκάλης**έμαθαν, τον μήνα Νοέμβριο, στο μάθημα των **Γερμανικών**τα **χρώματα** και ζωγράφισαν τους **ήρωες των Αδελφών Γκριμ**.

Η Χιονάτη και οι Επτά Νάνοι, η Κοκκινοσκουφίτσα, η Ωραία Κοιμωμένη, η Σταχτοπούτα και πολλές άλλες πασίγνωστες ιστορίες των Γερμανών παραμυθάδων αναβίωσαν μέσα από τις **εικαστικές δημιουργίες**των μαθητών, οι οποίες αναρτήθηκαν σε ταμπλό στην κεντρική είσοδο τού Σχολείου. Συγχρόνως η καθηγήτριά τους κ. Ζαχμάνογλου Χριστίνα διάβασε αγαπημένα **παραμύθια** των μαθητών και δίδαξε τα **ονόματα των ηρώων**στα Γερμανικά.

[**http://www.arsakeio.gr/gr/ekali/ekali-elementary-c/events-activities/21502-ta-xrwmata-kai-oi-hrwes-twn-adelfwn-grim**](http://www.arsakeio.gr/gr/ekali/ekali-elementary-c/events-activities/21502-ta-xrwmata-kai-oi-hrwes-twn-adelfwn-grim)

**11/11/2015**

## Γ΄, Δ΄, Ε΄, Στ΄ τάξη

**Sankt Martin**

Στις 11 Νοεμβρίου 2014 οι μαθητές των Γ΄, Δ΄, Ε΄ και Στ΄ τάξεων τού Γ΄ Αρσακείου-Τοσιτσείου Δημοτικού Εκάλης μίλησαν στο μάθημα των Γερμανικών για την γιορτή τού Sankt Martin.

Ο Άγιος Μαρτίνος γιορτάζεται στις 11 Νοεμβρίου στις γερμανόφωνες χώρες από όλα τα παιδιά τού δημοτικού σχολείου. Οι μαθητές κατασκευάζουν φαναράκια με τις καθηγήτριες τους, ενημερώνονται για το έθιμο και τραγουδάνε όλα μαζί "Laterne, Laterne".

Έτσι τα παιδιά ενημερώθηκαν από τις καθηγήτριες τους κ. Χριστίνα Ζαχμάνογλου, Δέσποινα Πασσά και Τάνια Σιδηροπούλου για το έθιμο. Συγκεκριμένα, στις Γ΄ και Δ΄ τάξεις οι μαθητές τραγούδησαν το τραγούδι "Laterne, Laterne" και κατασκεύασαν μικρά φαναράκια, ενώ στις Ε΄ και Στ΄ τάξεις τα παιδιά ενημερώθηκαν από εργασίες σε power point για το έθιμο και απάντησαν σε ερωτηματολόγιο με το αντίστοιχο θέμα.

[**http://www.arsakeio.gr/gr/ekali/ekali-elementary-c/events-activities/21007-sankt-martin**](http://www.arsakeio.gr/gr/ekali/ekali-elementary-c/events-activities/21007-sankt-martin)

## Στ΄ τάξη

## Berliner Mauer

Με αφορμή την **πτώση τού τείχους τού Βερολίνου** ( 9 Νοεμβρίου 1989), την Τρίτη 11 Νοεμβρίου 2014 οι μαθητές τής **Στ΄**τάξης τού **Γ΄ Αρσακείου-Τοσιτσείου Δημοτικού Εκάλης** ενημερώθηκαν από τις καθηγήτριες τους κ. Χριστίνα Ζαχμάνογλου, Δέσποινα Πασσά και Τάνια Σιδηροπούλου για **τη δημιουργία και την πτώση**τού τείχους.

Οι μαθητές παρακολούθησαν ένα πεντάλεπτο**βίντεο**, το οποίο εξηγούσε απλά, σε μορφή**κόμικς**, πότε και γιατί χτίστηκε το τείχος, πόσα χρόνια ήταν χωρισμένη η Γερμανία σε δύο μέρη και, τέλος, κάτω από ποιες συνθήκες έπεσε, καταστράφηκε το τείχος.

[**http://www.arsakeio.gr/gr/ekali/ekali-elementary-c/events-activities/21155-berliner-mauer**](http://www.arsakeio.gr/gr/ekali/ekali-elementary-c/events-activities/21155-berliner-mauer)

**ΔΕΚΕΜΒΡΙΟΣ**

**Ε΄ , Στ΄ τάξη**

**Πρόγραμμα Επιχειρηματικότητας**

## 225 μαθητές έκαναν τα πρώτα τους βήματα στην επιχειρηματικότητα

Με ενθουσιασμό και επιτυχία ολοκλήρωσαν τα Αρσάκεια-Τοσίτσεια Δημοτικά Σχολεία το εκπαιδευτικό πρόγραμμα επιχειρηματικότητας JA More than Money / Ξοδεύοντας Έξυπνα στο τρέχον σχολικό έτος 2014-2015. Το πρόγραμμα αυτό, το διοργανώνει **το ΣΕΝ (Σωματείο Επιχειρηματικότητας Νέων) / Junior Achievement Greece**[**www.senja.gr**](http://www.senja.gr/)σε συνεργασία με το Υπουργείο Παιδείας.  
  
Το πρόγραμμα **JA More than Money / Ξοδεύοντας Έξυπνα**υλοποιήθηκε κατά το χρονικό διάστημα Νοέμβριος-Δεκέμβριος 2014 και το παρακολούθησαν μαθητές της  Ε΄ και ΣΤ΄ Δημοτικού.   
  
Το πρόγραμμα ολοκληρώθηκε σε **6 διδακτικές ενότητες** οι οποίες εκτυλίχτηκαν μέσα στη σχολική τάξη με την εθελοντική υποστήριξη ενός εκπαιδευμένου-επιχειρηματικού στελέχους από τον παγκόσμιο χορηγό του προγράμματος την Τράπεζα HSBC, πάντα σε συνεργασία με τον δάσκαλο. Το πρόγραμμα ολοκληρώθηκε σε 3 διδακτικά 2ωρα.  
  
**Τι έμαθαν οι μικροί μας εκκολαπτόμενοι επιχειρηματίες σε αυτές τις 6 διδακτικές ενότητες παίζοντας δύο διαδραστικά επιτραπέζια παιχνίδια.**  
  
**A’ ενότητα**: **«Χρήματα στην Τράπεζα».** Οι μαθητές έμαθαν τι σημαίνει τραπεζικός λογαριασμός. Μέσα από το δημιουργικό παιχνίδι «Community Game» κατανόησαν καλύτερα τον ρόλο και τη σημασία του χρήματος στην κοινωνία.   
  
**Β’ ενότητα: «Η Αίσθηση της Αξίας».**Οι μαθητές βρήκαν ιδέες για επιχειρήσεις ή επαγγέλματα που θα τους άρεσε να κάνουν προκειμένου να κερδίσουν χρήματα. Συνέχισαν να παίζουν το παιχνίδι «Community Game» για να κατανοήσουν καλύτερα τον ρόλο των χρημάτων στη ζωή.   
  
**Γ’ ενότητα: «Παιχνίδι Ισορροπιών».** Οι μαθητές έμαθαν να αναγνωρίζουν τις δεξιότητες και τα ενδιαφέροντά τους συνδέοντάς τα με πιθανά μελλοντικά επαγγέλματα. Έτσι δουλεύοντας σε ομάδες, ήρθαν σε επαφή με ζητήματα σχετικά με την έρευνα αγοράς και έπαιξαν τον τελευταίο γύρο του παιχνιδιού.   
  
**Δ’ ενότητα: «Χτίζοντας μια Επιχείρηση».** Οι μαθητές εξερεύνησαν τις επαγγελματικές τους δεξιότητες και τους κλάδους των διαφορετικών επιχειρήσεων. Αναγνώρισαν τα βασικά βήματα έναρξης και λειτουργίας μιας μικρής επιχείρησης.  
  
**Ε’ ενότητα: «Έξυπνος Καταναλωτής».**Οι μαθητές  συνέχισαν να εξασκούνται αποταμιεύοντας και ξοδεύοντας σαν επιχειρηματικές ομάδες. Μέσω του παιχνιδιού, πέρασε στα παιδιά η φιλοσοφία να κάνουν έξυπνες καταναλωτικές κινήσεις. Δούλεψαν σε ομάδες προκειμένου να παίξουν τον 1ο  γύρο του «Business Game».   
  
**Στ’ ενότητα: «Υπεύθυνη Επιχείρηση»**. Οι μαθητές έμαθαν τι σημαίνει δυσφήμηση καθώς και τη σημαντικότητα των ηθικών επιχειρηματικών πρακτικών. Τα παιδιά ολοκλήρωσαν το πρόγραμμα παίζοντας το 2ο και τελευταίο γύρο του «Business Game».  
  
**Και όλα αυτά τα έμαθαν παίζοντας και γελώντας!**  
  
**Στόχος:**  
  
Οι μικροί επίδοξοι μελλοντικοί επιχειρηματίες να μάθουν:  
  
1)     Να εξασκούν την κριτική τους σκέψη  
  
2)     Να λαμβάνουν αποφάσεις  
  
3)     Να εργάζονται ομαδικά   
  
4)     Να επιλύουν προβλήματα  
  
5)     Να πλουτίζουν το λεξιλόγιό τους, και  
  
6)     Να αναδύουν την καινοτόμο σκέψη και τη δημιουργικότητά τους  
  
Το πρόγραμμα ολοκληρώθηκε με επιτυχία! Γέμισε το μυαλουδάκι των παιδιών μας με γνώση και την καρδούλα τους με χαρά και ενθουσιασμό να συνεχίσουν την πορεία τους στην επιχειρηματική εκπαίδευση και σε επόμενες σχολικές βαθμίδες.

<http://www.arsakeio.gr/gr/ekali/ekali-elementary-c/events-activities/21596-more-than-money1-3>

**11/12/2015**

**Γ΄ τάξη**

## Το Δωδεκαήμερο των Χριστουγέννων

Την Πέμπτη 11 Δεκεμβρίου 2014 οι μαθητές τής **Γ΄**τάξης τού **Γ΄ Αρσακείου-Τοσιτσείου Δημοτικού Εκάλης**μαζί με τους δασκάλους τους κ. Μάρβα Παπαζαφείρη και Ευάγγελο Στάθη, επισκέφθηκαν το **Λαογραφικό Μουσείο Βαρνάβα**, όπου παρακολούθησαν το **πρόγραμμα «Το Δωδεκαήμερο των Χριστουγέννων».**  
Τα παιδιά μεταφέρθηκαν για λίγο στον γραφικό χώρο τού σπιτιού ενός ορεινού χωριού τής Ελλάδας. Καθισμένα κοντά στο **τζάκι** άκουσαν με ενδιαφέρον **ιστορίες, παραμύθια και τραγούδια** για αυτό το ξεχωριστό δωδεκαήμερο. Στη συνέχεια ζύμωσαν και στόλισαν το δικό τους **χριστόψωμο**, ενώ με το**ρόδι**που έφτιαξαν ευχήθηκαν«Καλές γιορτές», τόσο στους υπεύθυνους τού Μουσείου όσο και στις οικογένειές τους, παίρνοντας μαζί τους τα υπέροχα αυτά δημιουργήματα.

<http://www.arsakeio.gr/gr/ekali/ekali-elementary-c/events-activities/21873-to-dwdekahmero-twn-christougennwn>

**22/12/2015**

## Α΄ 2 τάξη

## Χριστουγεννιάτικο δρώμενο

Μια και Χριστούγεννα πλησίαζαν, στις 22 Δεκεμβρίου 2014 οι μαθητές τής **Α΄2** τάξης τού **Γ΄ Αρσακείου-Τοσιτσείου Δημοτικού Εκάλης**οργάνωσαν μια μικρή γιορτή, «νόστιμη και μοσχομυριστή», αφού τα γλυκά είχαν τον πρώτο ρόλο!  
Η αφορμή δόθηκε από το βιβλίο «Φον Κουραμπιές εναντίον Κόμη Μελομακαρόνη» τού Κυριάκου Χαρίτου (εκδόσεις Μεταίχμιο), το οποίο τα παιδιά επεξεργάστηκαν στο πλαίσιο τού μαθήματος τής **Φιλαναγνωσίας**. Οι μικροί μαθητές, υποδυόμενοι τα μελομακάρονα, τους κουραμπιέδες, τους σκίουρους, τους κηπουρούς των ονείρων και πολλούς άλλους ήρωες τού βιβλίου, πήραν μέρος στον πιο αστείο πόλεμο τού κόσμου και έζησαν για λίγο μια αλλιώτικη**χριστουγεννιάτικη περιπέτεια**. Η γιορτή πλαισιώθηκε από **τραγούδια** και**κάλαντα** και ο χώρος διακοσμήθηκε από τις εργασίες των παιδιών.  
Η παρουσίαση αυτή έδωσε την ευκαιρία στα παιδιά να αισθανθούν πιο έντονα την μαγεία των ημερών αυτών. Αλλά και οι δάσκαλοι και γονείς εντυπωσιάστηκαν που με την παιδική τους απλότητα, αθωότητα και γλυκύτητα τα παιδιά κατάφεραν να ζεστάνουν την ψυχή τους πλημμυρίζοντάς την με όμορφα συναισθήματα.

<http://www.arsakeio.gr/gr/ekali/ekali-elementary-c/events-activities/21874-christougenniatiko-drwmeno>

**ΙΑΝΟΥΑΡΙΟΣ**

**Ε΄ τάξη**

**Γνωρίζω τον κόσμο των ζώων - Γαλλικά**

Με αφορμή την ενότητα 3 τού βιβλίου Vitamine 1, οι μαθητές τής **Ε΄**τάξης τού **Γ΄ Αρσακείου-Τοσιτσείου Δημοτικού Εκάλης**που διδάσκονται τα **Γαλλικά** ως β΄ ξένη γλώσσα ήρθαν σε επαφή με τον **κόσμο των ζώων** και έμαθαν να μιλούν γι’ αυτόν στα Γαλλικά.   
Η δράση πραγματοποιήθηκε στη διάρκεια τού μηνός Ιανουαρίου τού 2015. Στους μαθητές μοιράστηκε **έντυπο υλικό**, προκειμένου να μάθουν το βασικό**λεξιλόγιο** που αφορά στις **κατηγορίες ζώων** (κατοικίδια ζώα, τής σαβάνας, τού αγροκτήματος, σαρκοφάγα, χορτοφάγα, παμφάγα κτλ.), τα **μέρη τού σώματός τους**και τον **χαρακτήρα τους**(επικίνδυνο, μοναχικό, φιλικό, πιστό κ.ά.). Στη συνέχεια, ασχολήθηκαν με **αινίγματα** σχετικά με τα ζώα, **βρήκαν τη λύση** σε αυτά και δημιούργησαν**δικά τους αινίγματα**για το ζώο που ήθελαν. Τέλος, **συνδυάζοντας δύο ζώα** έφτιαξαν **το δικό τους φανταστικό ζώο**, το**περιέγραψαν** και το**σχεδίασαν** με τον δικό τους τρόπο και με το υλικό που τους άρεσε.  
Χάρη στη δράση αυτή, οι μαθητές εμπλούτισαν το λεξιλόγιό τους, χρησιμοποίησαν τον προφορικό και τον γραπτό λόγο για να εκφραστούν και να επικοινωνήσουν μεταξύ τους.

<http://www.arsakeio.gr/gr/ekali/ekali-elementary-c/events-activities/23049-gnwrizw-ton-kosmo-twn-zwwn>

**Ε΄1 , Ε΄ 2 τάξη**

## " Der Hase und der Igel"

Στο πλαίσιο τής **Φιλαναγνωσίας**, οι μαθητές τού**Ε΄1**και**Ε΄2**τού **Γ΄Αρσακείου-Τοσιτσείου Δημοτικού Εκάλης**, που έχουν επιλέξει**Γερμανικά**ως β΄ ξένη γλώσσα, με την καθηγήτριά τους κ. Χριστίνα Ζαχμάνογλου, τον Ιανουάριο, διάβασαν το βιβλίο με τίτλο " Der Hase und der Igel".  
Μετά την ανάγνωση τού βιβλίου ετοίμασαν μικρές διασκεδαστικές ασκήσεις, όπως σταυρόλεξο, ερωτήσεις "σώστο ή λάθος", κρυπτόλεξο, "βρες τα ορθογραφικά λάθη", και αντάλλαξαν αυτές μέσα στην τάξη με στόχο την εκμάθηση τού καινούργιου λεξιλογίου.

<http://www.arsakeio.gr/gr/ekali/ekali-elementary-c/events-activities/22144-der-hase-und-der-igel>

**23/1/2015**

## Ε΄ τάξη

## Journée internationale des câlins

Με αφορμή τη*journée internationale des câlins* (21 janvier), στις 23 Ιανουαρίου 2015 οι μαθητές τής**Ε΄**τάξης τού **Γ΄ Αρσακείου-Τοσιτσείου Δημοτικού Εκάλης** έμαθαν ότι μικροί μεγάλοι έχουν ανάγκη από μια ζεστή αγκαλιά, ιδιαίτερα στις μέρες μας που ο ένας απομακρύνεται από τον άλλο.   
Αρχικά οι μαθητές είδαν ένα**βίντεο** και ύστερα συζήτησαν στην τάξη για τον σκοπό τής θέσπισης αυτής τής παγκόσμιας ημέρας. Έμαθαν ότι ο εροτασμός της καθιερώθηκε περίπου στη δεκαετία τού ‘70 με στόχο**να καταπολεμήσει την μοναξιά, την κατάθλιψη και την έλλειψη συναισθηματικής έκφρασης.**  
Τα *câlins gratuits* είναι ένας τρόπος συναισθηματικής απελευθέρωσης, μια ένδειξη στοργής!  
Μέσα από μια διαπολιτισμική προσέγγιση τα παιδιά συνέθεσαν **αφίσες** με τις παρακάτω λέξεις-κλειδιά στα **Γαλλικά**και στα **Ελληνικά**:  
• *la chaleur humaine / ανθρώπινη ζεστασιά  
• la pureté de l’amour / η αγνότητα τής αγάπης  
• la musique de l’amour / η μουσική τής αγάπης  
• la libre expansion de l’amour / η ελέυθερη διάδοση τής αγάπης  
• l’accolade / η αγκαλιά  
• la gratitude  / η ευγνωμοσύνη  
• la joie / η χαρά  
• la sincerité / η ειλικρίνεια.*

<http://www.arsakeio.gr/gr/ekali/ekali-elementary-c/events-activities/23255-journee-internationale-des-calins>

**29/1/2015**

## Ε΄ τάξη

## Διασκεδάζω με τα ζώα

Οι μαθητές τής**Γ΄** τάξης τού **Γ΄ Αρσακείου-Τοσιτσείου Δημοτικού Εκάλης**που διδάσκονται τα **Γαλλικά**ως β΄ ξένη γλώσσα, στο πλαίσιο τής διδασκαλίας τής μεθόδου τους «ZIG ZAG 1», συμμετείχαν στη **δραματοποίηση μιας μικρής ιστορίας,** στις 29 Ιανουαρίου 2015.   
Συγκεκριμένα, στο τέλος τής Unité 2 (σελ. 22-23), αφού διάβασαν στην τάξη τη **μικρή ιστορία σε κόμιξ**, κατασκεύασαν **μάσκες-ζώα**, όπως προτείνεται στη σελίδα 23, και **δραματοποίησαν**την ιστορία που είχαν διαβάσει**μιμούμενοι τις κινήσεις** τους και **αναπαράγοντας τις φωνές**τους.  
Η δράση αυτή τους επέτρεψε να αφομοιώσουν καλύτερα και ευκολότερα το **λεξιλόγιο** τής ενότητας, τους διασκέδασε και τους βοήθησε **να εκφραστούν δημιουργικά στη γαλλική γλώσσα** μέσα από μια **βιωματική δραστηριότητα.**  
Την επιμέλεια τής δράσης είχαν οι καθηγήτριες κ. Έλενα Βιολάρη και Έφη Γεώργα.

<http://www.arsakeio.gr/gr/ekali/ekali-elementary-c/events-activities/22228-diaskedazw-me-ta-zwa>

**ΦΕΒΡΟΥΑΡΙΟΣ**

## Δ΄ τάξη

## Παγκόσμια Ημέρα για την Ευγένεια - Γαλλικά

## Στο πλαίσιο των ****διαθεματικών εργασιών**** για τη σχολική χρονιά 2014-2015, οι μαθητές τής **Δ΄** τάξης τού **Γ΄ Αρσακείου-Τοσιτσείου Δημοτικού Εκάλης** που διδάσκονται τη **Γαλλική** ως β΄ ξένη γλώσσα και με αφορμή την**Παγκόσμια Ημέρα για την Ευγένεια** ασχολήθηκαν με την έννοια τής ***ευγένειας***και τις αξίες που τη διέπουν.  Βρήκαν **πληροφορίες** και **φωτογραφικό υλικό** και συζήτησαν με την καθηγήτριά τους κ. Έφη Γεώργα για τις **αξίες**που εμπνέει η πολύτιμη αυτή αρετή μέσα από μια διαπολιτισμική προσέγγιση:Respect / σεβασμός, Bonté / καλοσύνη, Sourire / χαμόγελο, Générosité / γενναιοδωρία, Sympathie / συμπάθεια, Confiance / εμπιστοσύνη, Douceur / γλυκύτητα, Support / υποστήριξη, Indulgence / επιείκεια, Plaisir / ευχαρίστηση, Dignité / αξιοπρέπεια, Bienvaillance / καλή πρόθεση, Amour / αγάπη, Amitié / φιλία, Collaboration / συνεργασία, Solidarité / αλληλεγγύη, Joie / χαρά, Bohneur / ευτυχία, Sérénité / ηρεμία-γαλήνη, Comprehension / κατανόηση, υπομονή, Tendresse / τρυφερότητα. Τέλος, συνέθεσαν **αφίσες** με υλικό το οποίο επεξεργάστηκαν μέσα στην τάξη τους με τις **λέξεις-κλειδιά** στα **Γαλλικά**και στα **Ελληνικά**.

## <http://www.arsakeio.gr/gr/ekali/ekali-elementary-c/events-activities/23051-pagkosmia-hmera-gia-thn-evgeneia-gallika>

## Α΄, Β΄, Γ΄, Δ΄, Ε΄, Στ΄ τάξη

## Παγκόσμια Ημέρα ασφαλούς πλοήγησης στο Διαδίκτυο

Με αφορμή την **Παγκόσμια Ημέρα ασφαλούς πλοήγησης στο Διαδίκτυο,** η οποία φέτος γιορτάστηκε για 12η συνεχή χρονιά, όλοι οι μαθητές τού**Γ΄ Αρσακείου-Τοσιτσείου Δημοτικού Εκάλης**έδρασαν ως πρεσβευτές τής ημέρας αυτής, μεταδίδοντας το εφετινό σύνθημα **«Όλοι μαζί, για ένα καλύτερο διαδίκτυο!».**Η ημέρα αυτή αποτελεί το έναυσμα **ευαισθητοποίησης** μικρών και μεγάλων στα θέματα που αφορούν στην ασφαλή και ηθικά **σωστή χρήση**τού**διαδικτύου**, τού **κινητού τηλεφώνου**και όλων των **διαδραστικών τεχνολογιών**, που είναι πια κομμάτι τής καθημερινότητάς μας.  
Στο **Εργαστήριο Πληροφορικής**, μαζί με τις καθηγήτριές τους, κ. Βατουσιανού Ελισάβετ, Ξηρίδου Άντα, Πλουμιδάκη Πωλίνα, Σιούτη Ξένια και Στέφου Ασημίνα, μέσα από συζήτηση και πλήθος ιδεών τα παιδιά κατέληξαν σε **σημαντικά συμπεράσματα**σχετικά με το πώς μπορεί να κινείται κάποιος στα μονοπάτια τού διαδικτύου με ασφάλεια.  
Πιο αναλυτικά, τα παιδιά των**Α΄**και **Β΄**τάξεων ήρθαν σε πρώτη επαφή με τα θέματα τού διαδικτύου μέσα από τις σελίδες τού**παραμυθιού**«Η φάρμα τού διαδικτύου».Οι περιπέτειες των ηρώων τού βιβλίου στάθηκαν αφορμή για έναν ιδιαίτερα εποικοδομητικό διάλογο.   
Οι μαθητές των**Γ΄** και **Δ΄**τάξεων παρακολούθησαν παρουσιάσεις και βίντεο σχετικά με **μυστικά ασφαλούς πλοήγησης**στο διαδίκτυο.   
Τέλος, οι μαθητές των **Ε΄**και **Στ΄**τάξεων**εργάστηκαν ομαδικά**προκειμένου να εκπονήσουν δικές τους**παρουσιάσεις** σχετικά με θέματα ασφάλειας τού διαδικτύου. Πραγματεύτηκαν θέματα όπως ο ψηφιακός εκφοβισμός, η αποξένωση, ο εθισμός, η παραπληροφόρηση, η υποκλοπή προσωπικών δεδομένων, η αποπλάνηση, η παραβίαση ιδιωτικότητας κ.ά.

<http://www.arsakeio.gr/gr/ekali/ekali-elementary-c/events-activities/22733-pagk-osmia-hmera-asfalouw-plohghsh-sto-diadiktyo>

## Γ΄ τάξη

## Διαθεματικό πρόγραμμα «Ανακύκλωση»

Οι μαθητές**Γ΄** τάξης τού **Γ΄ Αρσακείου-Τοσιτσείου Δημοτικού Εκάλης**, με την καθοδήγηση των δασκάλων τους κ. Β. Στάθη (Γ΄1) και Β. Παπαζαφείρη (Γ΄2), κατά τη διάρκεια τού α΄ και τού β΄ τριμήνου τού 2015 δούλεψαν και επεξεργάστηκαν μέσα από διάφορα μαθήματα το θέμα «Ανακύκλωση».   
Ξεκινώντας τον Οκτώβριο τού 2014 με επίσκεψη στο **Μουσείο Βορρέ**, τα παιδιά είχαν μια πρώτη επαφή-γνωριμία με**έργα τέχνης φτιαγμένα από ανακυκλώσιμα υλικά**, ενώ παράλληλα έφτιαξαν και τα ίδια ένα αντίστοιχο έργο.  
Στη συνέχεια στο μάθημα των **Ελληνικών**, με αφορμή ομώνυμη ενότητα, φιλοτέχνησαν**αφίσες με συνθήματα** υπέρ τής ανακύκλωσης και έγραψαν ένα **κείμενο με επιχειρήματα** στην προσπάθειά τους να πείσουν για τη σπουδαιότητα και την αναγκαιότητα αυτής τής δραστηριότητας.  
Στο μάθημα των **Καλλιτεχνικών**, τα παιδιά, μετά από παρότρυνση τής καθηγήτριάς τους κ. Ελένης Τσαλδίρη, κατασκεύασαν **ρομπότ από χάρτινα κουτιά** και συνέθεσαν μια δική τους κατασκευή-εργασία χρησιμοποιώντας εξ ολοκλήρου ανακυκλώσιμα υλικά. Παράλληλα, στα πλαίσιο τού μαθήματος τής **Φιλαναγνωσίας**, με την ίδια καθηγήτρια οι μαθητές διάβασαν και επεξεργάστηκαν τα **βιβλία**: "Μια νύχτα στη χωματερή", "Η κυρία Ανακύκλωση και οι φίλοι της", "Ο Λαβύρινθος", "Ή ο κόσμος ζεστάθηκε ή ο κόσμος τρελάθηκε", "Ο Τριγωνοψαρούλης επιστρέφει…".  
Τέλος, με την επίσκεψή τους στο **Μουσείο Πειραμάτων** τον Δεκέμβριο, όπου παρακολούθησαν**πρόγραμμα** με τίτλο "Προσέχω, φροντίζω, ανακυκλώνω", αλλά και δουλεύοντας το θέμα στο μάθημα τής **Μελέτης Περιβάλλοντος,**ολοκλήρωσαν την επεξεργασία του, έχοντας συνειδητοποιήσει πλήρως την **αξία** και τη **σημασία τής ανακύκλωσης**για τη ζωή μας πάνω στον πλανήτη Γη.

<http://www.arsakeio.gr/gr/ekali/ekali-elementary-c/events-activities/23047-diathematiko-programma-anakyklwsh>

**2/2/2015**

## Στ΄ τάξη

## La chandeleur

Με την ευκαιρία τής **γιορτής τής κρέπας**, στις 2 Φεβρουαρίου 2015 οι μαθητές τής **Στ΄**τάξης των **Αρσακείων-Τοσιτσείων Δημοτικών Εκάλης**που διδάσκονται **Γαλλικά**ως Β΄ ξένη γλώσσα έμαθαν για ποιο λόγο η γιορτή τής κρέπας ονομάζεται La chandeleur.   
Συγκεκριμένα, τα παιδιά **διάβασαν**, **κατανόησαν**ένα κείμενο (compréhension écrite) και μπόρεσαν να απαντήσουν σε **ερωτήσεις**, μαθαίνοντας από πού προέρχεται η λέξη la chandeleur, **τι γιορτάζεται**σε αυτή τη θρησκευτική γιορτή και ποιος είχε την ιδέα να μοιράσει κρέπες στους πιστούς αυτή τη γιορτινή μέρα.  
Στη συνέχεια, έβαλαν στη σειρά τα**υλικά** και τις **οδηγίες**τής συνταγής για την προετοιμασία τής κρέπας. Με αυτό τον τρόπο χρησιμοποίησαν και τα**επιρρήματα ποσότητας** που διδάχθηκαν στην ενότητα 1 τής μεθόδου Vitamine2.

<http://www.arsakeio.gr/gr/ekali/ekali-elementary-c/events-activities/22777-la-chandeleur-3>

**19/2/2015**

## Γ΄ τάξη

## Οι μαθητές μαθαίνουν δημιουργώντας

Οι μαθητές τής **Γ΄** τάξης τού **Γ΄ Αρσακείου-Τοσιτσείου Δημοτικού Εκάλης**που διδάσκονται τα **Γαλλικά** ως β΄ ξένη γλώσσα έφτιαξαν μέσα στην τάξη, στις 19 Φεβρουαρίου 2015, τη δική τους**φρουτοσαλάτα με φρέσκα φρούτα.**

Η αφορμή δόθηκε μέσα από την ενότητα 3 τής μεθόδου Zig Zag 1 την οποία διδάσκονται. Αφού έμαθαν το λεξιλόγιο για τα **φρούτα** (*banane, poire, pomme, fraise, kiwi, orange*) και πώς εκτελείται μια **συνταγή**, έφεραν φρέσκα φρούτα και, ακολουθώντας τις οδηγίες, ετοίμασαν τη δική τους φρουτοσαλάτα την οποία γεύτηκαν.  
Με το **βιωματικό** αυτό μάθημα, η γνώση έγινε δημιουργία και οι μικροί μαθητές άντλησαν χαρά και ικανοποίηση από την εκμάθησης τής γαλλικής γλώσσας.  
Την επιμέλεια τής δράσης είχαν οι καθηγήτριες κ. Έλενα Βιολάρη και Έφη Γεώργα.

<http://www.arsakeio.gr/gr/ekali/ekali-elementary-c/events-activities/22415-oi-mathhtes-mathainoun-dhmiourgwntas>

**26/2/2015**

## Στ΄ τάξη

## Eκπαιδευτική ομιλία

Οι μαθητές τής **Στ΄**τάξης των **Αρσακείων-Τοσιτσείων Δημοτικών Σχολείων** παρακολούθησαν, την Πέμπτη 26 Φεβρουαρίου 2015, **εκπαιδευτική ομιλία**με θέμα  "Αναπνευστικό σύστημα του ανθρώπου. Συνήθειες που το ωφελούν και συνήθειες που το βλάπτουν".Η ομιλία πραγματοποιήθηκε από τη κ. Χριστίνα Παππά, ειδική πνευμονολόγο και δρα τής Ιατρικής Σχολής τού Πανεπιστημίου Αθηνών. Την ευθύνη για τη διοργάνωση τής εκπαιδευτικής ομιλίας είχε ο δάσκαλος Φυσικής κ. Κώστας Χωριανόπουλος.

<http://www.arsakeio.gr/gr/ekali/ekali-elementary-c/events-activities/22715-ekpaidevtikh-omilia-3>

**27/2/2015**

**Γ΄ τάξη**

**Δημιουργώ το πρώτο μου βιβλίο στα Γαλλικά**

Οι μαθητές τής **Γ΄** τάξης τού **Γ΄ Αρσακείου-Τοσιτσείου Δημοτικού Εκάλης**που διδάσκονται τα **Γαλλικά**ως β΄ ξένη γλώσσα δημιούργησαν και παρουσίασαν, στις 27 Φεβρουαρίου 2015, το πρώτο τους**βιβλίο** με τίτλο «Τα αγαπημένα μου φρούτα και λαχανικά».  
Μέσα από την ενότητα 3 τής μεθόδου Zig Zag 1, έμαθαν το λεξιλόγιο που αφορά στην υγιεινή διατροφή (φρούτα και λαχανικά). Η εκμάθηση έγινε με συμμετοχή σε ποικίλες δραστηριότητες: **τραγούδια, διαλόγους, παιχνίδια με κάρτες, παρασκευή φρουτοσαλάτας μέσα στην τάξη** κτλ.  
Με την ολοκλήρωση τής ενότητας, οι μαθητές ασχολήθηκαν με την **κατασκευή ενός μικρού βιβλίου**, όπως προτείνεται και στη μέθοδο, μέσα στο οποίο **ζωγράφισαν** ή απεικόνισαν με **κολλάζ** τα **φρούτα** και τα **λαχανικά**που τους αρέσουν καθώς και αυτά που δεν τους αρέσουν και έγραψαν **προτάσεις**που εκφράζουν τις **προτιμήσεις** τους. Στη συνέχεια, το **παρουσίασαν**στους συμμαθητές τους και έκαναν έναν **μικρό διάλογο**.

<http://www.arsakeio.gr/gr/ekali/ekali-elementary-c/events-activities/23050-dhmiourgw-to-prwto-mou-vivlio-sta-gallika>

**2/3/2015**

## Γ΄ τάξη

## Οι μαθητές Γαλλικών μαθαίνουν δημιουργώντας τη δική τους φρουτοσαλάτα!

Οι μαθητές τής **Γ΄**τάξης τού **Γ΄ Αρσακείου-Τοσιτσείου Δημοτικού Εκάλης** που διδάσκονται τα **Γαλλικά** ως β΄ ξένη γλώσσα, στις 2 Μαρτίου 2015, έφτιαξαν **μέσα στην τάξη** και γεύτηκαν τη δική τους **φρουτοσαλάτα με φρέσκα φρούτα.**   
Η αφορμή δόθηκε μέσα από την ενότητα 3 τής μεθόδου Zig Zag 1. Τα παιδιά, αφού διδάχθηκαν το**λεξιλόγιο** που έχει σχέση με τα **φρούτα** (banane, poire, pomme, fraise, kiwi, orange) και το πώς εκτελείται μια **συνταγή**, έφεραν φρέσκα φρούτα και, **ακολουθώντας τις οδηγίες**, ετοίμασαν τη δική τους φρουτοσαλάτα.  
Με το βιωματικό αυτό μάθημα, η γνώση έγινε δημιουργία και οι μικροί μαθητές άντλησαν χαρά και ικανοποίηση από την εκμάθησης τής γαλλικής γλώσσας.  
Την επιμέλεια τής δράσης είχαν οι καθηγήτριες Γαλλικών κ. Έλενα Βιολάρη και Έφη Γεώργα.

<http://www.arsakeio.gr/gr/ekali/ekali-elementary-c/events-activities/23144-oi-mathhtes-gallikwn-mathainoun-dhmiourgwndas-th-dikh-tous-froutosalata>

## Ε΄ , Στ΄ τάξη

## Φιλαναγνωσία στα Αγγλικά

Oι μαθητές των τάξεων **Ε΄** και **Στ΄** τάξεων τού **Γ΄ Αρσακείου-Τοσιτσείου Δημοτικού Εκάλης**, στο μάθημα των**Αγγλικών**και τής **Φιλαναγνωσίας**, διάβασαν, αντίστοιχα, τα ακόλουθα **λογοτεχνικά βιβλία** "The Adventures of Tom Sawyer"και "Sherlock Holmes: The Blue Diamond".   
Στην προσπάθεια των εκπαιδευτικών να διδάξουν στους μαθητές τους σεβασμό στα βιβλία και για να τους δώσουν την ευκαιρία να απολαύσουν περισσότερο το κείμενο, αποφάσισαν να πάρουν τα παιδιά τα βιβλία **στο σπίτι**-κατά τη διάρκεια των διακοπών- με την υποχρέωση όμως να τα επιστρέψουν στο Σχολείο τους αμέσως μετά.  
Πραγματικά οι μαθητές ανταποκρίθηκαν σε αυτή την υποχρέωση με τον καλύτερο τρόπο και εργάστηκαν με ιδιαίτερο ζήλο στις εργασίες που τους ζητήθηκαν. Τους δόθηκε η ευκαιρία να αυτονομηθούν και να επιλέξουν από μεγάλη ποικιλία δραστηριοτήτων εκείνη που ταίριαζε περισσότερο στα ενδιαφέροντά τους και στις ανάγκες τους.  
Έφτιαξαν **πορτρέτα** των αγαπημένων τους χαρακτήρων δίνοντας και **πληροφορίες για τη δράση τους**μέσα στην ιστορία, έκαναν **μικρές παρουσιάσεις** -σε PPT- τής πλοκής τής ιστορίας, των ηρώων και των ενεργειών τους και τις παρουσίασαν, στις 2 Μαρτίου 2015, στους συμμαθητές τους, ζωγράφισαν ένα **καινούργιο εξώφυλλο** τού βιβλίου και κάποιοι μαθητές, αφού παρακολούθησαν την ταινία, έφτιαξαν **αφίσες**όπου συμπεριέλαβαν μια φράση-κλειδί από την ιστορία και με πολύ λιτό τρόπο **σκιαγράφησαν τους ήρωες.**

<http://www.arsakeio.gr/gr/ekali/ekali-elementary-c/events-activities/23027-filanagnwsia-sta-agglika>

**14/3/2015**

## Γ΄, Δ΄ τάξη

## Περιφερειακός-Προκριματικός Διαγωνισμός Εκπαιδευτικής Ρομποτικής

Μαθητές των **Αρσακείων - Τοσιτσείων Δημοτικών Ψυχικού και Εκάλης**συμμετείχαν στον **Περιφερειακό-Προκριματικό Διαγωνισμό Εκπαιδευτικής Ρομποτικής Αττικής** για παιδιά δημοτικού.   
Ο Πανελλήνιος Διαγωνισμός Εκπαιδευτικής Ρομποτικής διοργανώθηκε εφέτος για πρώτη φορά αποκλειστικά για παιδιά δημοτικού, ηλικίας 8-12 ετών, από τον Μη Κερδοσκοπικό Οργανισμό WROHellas (<http://www.wrohellas.gr/>) με την υποστήριξη τού ΟΤΕ και της COSMOTE. Πραγματοποιείται στο πλαίσιο τής ευρύτερης προσπάθειας για τη διάδοση τής**νέας εκπαιδευτικής μεθόδου STEM**(Science - Technology - Engineering - Mathematics) και την ένταξή της στο**σύστημα διδασκαλίας και εκπαίδευσης μαθητών** στην Ελλάδα. Οι δάσκαλοι και τα παιδιά, σχηματίζοντας **ομάδες**, μαθαίνουν να **επικοινωνούν** και να**συνεργάζονται**με σκοπό τη δημιουργική επίλυση ποικίλων προβλημάτων, την ανακαλυπτική-διερευνητική μάθηση, τη δημιουργική εμπλοκή των εκπαιδευόμενων στην ανακάλυψη τής λύσης, κάνοντας χρήση τής σύγχρονης τεχνολογίας.  
Ο Περιφερειακός-Προκριματικός Διαγωνισμός Εκπαιδευτικής Ρομποτικής για την Περιφέρεια Αττικής έλαβε χώρα το Σάββατο 14 Μαρτίου 2015 στα εκπαιδευτήρια Ελληνογερμανική Αγωγή, στην Παλλήνη, σε δύο φάσεις. Από 09:00 έως 13:00 διεξήχθηκε η πρώτη φάση, στην οποία συμμετείχαν περίπου 100 ομάδες, και από 13:00 έως 17:00 η δεύτερη φάση, στην οποία συμμετείχαν επίσης άλλες 100 ομάδες. Η αξιολόγηση τού έργου κάθε ομάδας πραγματοποιήθηκε από **επιτροπή ειδικών επιστημόνων**. Περισσότερες πληροφορίες και υλικό μπορείτε να αναζητήσετε στο διαδίκτυο. Ενδεικτικοί σύνδεσμοι: <http://www.wrohellas.gr/>, <http://logogreekworld.ning.com/>, <http://www.scoop.it/t/irobot.>  
Τα Αρσάκεια - Τοσίτσεια Δημοτικά Ψυχικού και Εκάλης συμμετείχαν στον Διαγωνισμό με συνολικά 5 μικτές ομάδες μαθητών-μαθητριών των **Γ΄** και **Δ΄** τάξεων. Οι ομάδες αποτελούνται από μαθητές που παρακολουθούν μαθήματα στον**Απογευματινό Όμιλο Εκπαιδευτικής Ρομποτικής Lego WeDo**. Στο πλαίσιο των μαθημάτων οι μαθητές είχαν την ευκαιρία να συνεργαστούν,**να κατασκευάσουν έργα προσωπικού νοήματος και ενδιαφέροντος με τουβλάκια Lego** και να προγραμματίσουν**αυτοματισμούς στο προγραμματιστικό πολυμεσικό περιβάλλον Scratch,**αξιοποιώντας κινητήρες, αισθητήρες κλίσης και απόστασης.  
Τα **Αρσάκεια Δημοτικά Ψυχικού**συμμετείχαν στον Διαγωνισμό με **3 ομάδες**, με προπονήτρια την καθηγήτρια Πληροφορικής-Φυσικών Επιστημών δρα Κατερίνα Γλέζου και βοηθό την καθηγήτρια Πληροφορικής-Φυσικών Επιστημών κ. Αρχοντούλα Σαββιδάκη. Τα**Αρσάκεια-Τοσίτσεια Δημοτικά Εκάλης** συμμετείχαν με **2 ομάδες**, με προπονήτρια την καθηγήτρια Πληροφορικής-Μαθηματικών κ. Αδαμαντία Ξηρίδου και βοηθό την καθηγήτρια Πληροφορικής-Μαθηματικών κ. Ξένια Σιούτη.  
Οι ομάδες των Σχολείων τού Ψυχικού κληρώθηκαν να λάβουν μέρος στην α΄ φάση διεξαγωγής τού Περιφερειακού Διαγωνισμού για την Αττική, δηλ. 09:00-13:00, ενώ οι ομάδες των Σχολείων Εκάλης κληρώθηκαν να λάβουν μέρος στη β΄ φάση, δηλ. 13:00 έως 17:00.  
Οι μαθητές δούλεψαν με ενθουσιασμό για την ολοκλήρωση και παρουσίαση-επίδειξη των κατασκευών-έργων τους στο ευρύ κοινό στο πλαίσιο του Διαγωνισμού. Οι γονείς συνέβαλαν στην υποστήριξη των μαθητών και, με τη συμμετοχή τους, έγιναν αρωγοί τής κοινής πρωτοβουλίας που έχει στόχο να μεταφέρει στους μαθητές, από τις πρώτες τάξεις τού δημοτικού σχολείου, έννοιες και αξίες όπως ομαδικότητα, ευγενής συναγωνισμός, πρόοδος, καινοτομία, τεχνολογία, δημιουργικότητα, επίλυση προβλημάτων, συνεισφέροντας έτσι στην προσπάθεια για ένα ελπιδοφόρο αύριο τής πατρίδας μας!  
**Δύο** από τις τρεις ομάδες των **Αρσακείων Ψυχικού** κατάφεραν να συμπεριληφθούν **στις 15 πρώτες φιναλίστ**ομάδες, **από τις 100 ομάδες**που έλαβαν μέρος στον Διαγωνισμό.  
Ακολουθούν τα ονόματα των μαθητών που συμμετείχαν:  
  
**Αρσάκεια Δημοτικά Ψυχικού**  
Ομάδα 1 **Lego Robot**: **Φαίδρα Βουγά, Ανδρέας Παπαναστασίου, Κωστής Πιπίνης-Τρουπάκης, Παναγιώτης Σπυράκος, Απόστολος Στέρπης, Γιώργος Χριστοδουλάκης**  
  
Ομάδα 2 **Red Logo**: **Θάνος Γκουρμπαλής, Ηλίας Ζορμπάς, Δημήτρης Κοτσίρης, Απόστολος Μητρούλης, Δημήτρης Νικολετάκης, Κωνσταντής Πατουσιάς**  
  
Ομάδα 3 **Μαύρη Αστραπή**: **Φοίβος Γκόνης-Κουκιάς, Παναγιώτης Κασφίκης, Γιώργος Μιχελάκης, Σπύρος Ντόβας, Ανδρέας Παπανδρέου, Δέσποινα Ψύχα**.  
  
**Αρσάκεια-Τοσίτσεια Δημοτικά Εκάλης**  
Ομάδα 1 ***Ghost***: **Γιάννης Περιστεράς, Γιάννης Κοτζαμάνης, Αλέξανδρος Ρούσσης, Ορέστης Φύτρος, Γιώργος Πολυμέρης, Βαγγέλης Σακάς**  
  
Ομάδα 2 **Έξυπνοι Επιστήμονες**: **Κωνσταντίνα Ουζούνη, Παύλος Ανατολίτης, Παντελής Γιαγτζής, Παναγιώτης Παπανδρέου, Δάφνη Νικολοπούλου.**

<http://www.arsakeio.gr/gr/ekali/ekali-elementary-c/events-activities/23017-perifereiakos-prokrimatikos-diagwnismos-ekpaidevtikhs-rombotikhs-6>

**16/3/2015**

## Ε΄ τάξη

## My favourite cartoon hero

Στο μάθημα των **Αγγλικών**, στις 16 Μαρτίου 2015, οι μαθητές τής **Ε΄** τάξης τού**Γ΄ Αρσακείου-Τοσιτσείου Δημοτικού Εκάλης** διάλεξαν τον αγαπημένο τους **ήρωα cartoon**, τον**ζωγράφισαν** ή κόλλησαν το **σκίτσο** του σε χαρτόνι και κατόπιν τον **περιέγραψαν** και τον παρουσίασαν στους συμμαθητές τους, ασκώντας έτσι τις γνώσεις τους στην αγγλική γλώσσα.

<http://www.arsakeio.gr/gr/ekali/ekali-elementary-c/events-activities/22890-my-favourite-cartoon-hero>

## Β΄ τάξη

## Η οικογένειά μου (My Family)

Οι μαθητές τής**Β΄** τάξης τού **Γ΄ Αρσακείου-Τοσιτσείου Δημοτικού Εκάλης**, στις 16 Μαρτίου 2015, στο μάθημα των**Αγγλικών**σύστησαν στους συμμαθητές τους την **οικογένειά τους.**  
**Ζωγράφισαν**τα μέλη τής οικογένειάς τους ή κόλλησαν **φωτογραφίες** τους και έγραψαν γι’ αυτούς χρησιμοποιώντας το λεξιλόγιο και τις δομές που έμαθαν στο μάθημα τής Αγγλικής Γλώσσας. Φυσικά δεν ξέχασαν να συστήσουν και τα**τετράποδα μέλη** των οικογενειών τους!

<http://www.arsakeio.gr/gr/ekali/ekali-elementary-c/events-activities/22889-h-oikogeneia-mou>

## Στ΄ τάξη

## We’re space explorers!

Οι μαθητές τής **Στ΄**τάξης τού **Γ΄ Αρσακείου-Τοσισείου Δημοτικού Εκάλης**, στις 16 Μαρτίου 2015, έβαλαν τη διαστημική τους στολή και **ταξίδεψαν σε άλλους πλανήτες**. Τους εξερεύνησαν, πέρασαν χρόνο με τους περίεργους κατοίκους τους και **κατέγραψαν στο ημερολόγιο τού κυβερνήτη**όλες τους τις παρατηρήσεις.   
Αφορμή γι’ αυτό τους το ταξίδι ήταν το μάθημα των**Αγγλικών** και το ανάλογο κεφάλαιο τού βιβλίου τους και στόχος να χρησιμοποιήσουν δημιουργικά **τη γραμματική και το λεξιλόγιο**που έμαθαν. Το αποτέλεσμα ήταν η επινόηση πάνω από **εξήντα διαφορετικών πλανητών**με εξαιρετικό ενδιαφέρον.  
Οι εργασίες των μαθητών αναρτήθηκαν σε **ταμπλό**στο κεντρικό χολ των Σχολείων.

<http://www.arsakeio.gr/gr/ekali/ekali-elementary-c/events-activities/23033-we-re-space-explorers-we-re-space-explorers>

## Ε΄ τάξη

## Αγγλικά...υβρίδια

Have you ever seen a “panguin” or a “sheepig”? Όταν η παιδική φαντασία μπαίνει σε λειτουργία, το αποτέλεσμα είναι περίεργα **υβρίδια** που παραβαίνουν τους κανόνες τής φύσης, όπως το panguin (διασταύρωσηπάνταμε πιγκουίνο) ή το sheepig (διασταύρωση προβάτου μεγουρούνι) και πολλά, πολλά άλλα!   
Με αφορμή την αντίστοιχη ενότητα τού βιβλίου τους, στις 16 Μαρτίου 2015 οι μαθητές τής **Ε΄** τάξης τού **Γ΄ Αρσακείου-Τοσιτσείου Δημοτικού Εκάλης** εργάστηκαν με ενθουσιασμό και δημιούργησαν **εργασίες με εικόνες και περιγραφές υβριδίων** που ξεπερνούν τη συνηθισμένη φαντασία.

<http://www.arsakeio.gr/gr/ekali/ekali-elementary-c/events-activities/23032-agglika-yvridia>

**20/3/2015**

## Ε΄ τάξη

## Journée internationale de la Francophonie

Οι μαθητές τής **Ε΄**τάξης τού **Γ΄ Αρσακείου-Τοσιτσείου Δημοτικού Εκάλης**, με την καθοδήγηση των καθηγητριών τους κ. Έφης Γεώργα και Αγγελικής Γεωργακοπούλου, στις 20 Μαρτίου 2015 έμαθαν ότι εκατομμύρια άνθρωποι γιορτάζουν όχι μόνο την **Παγκόσμια Ημέρα Γαλλοφωνίας**, αλλά και το **δικαίωμα στη διαφορετικότητα**(diversité culturelle), στην **ελευθερία**(liberté) και στην **ισότητα** (égalité).   
Αρχικά, οι μαθητές είδαν ένα **βίντεο** «Hymne et ode à la francophonie» και, στη συνέχεια, επεξεργάσθηκαν **φυλλάδιο**απαντώντας σε διάφορες**ερωτήσεις**. Σημείωσαν τις πέντε ηπείρους που αναφέρονται στο τραγούδι καθώς και το refrain. Έμαθαν επίσης τι συμβολίζει η **σημαία τής Γαλλοφωνίας** και τι σημαίνει Γαλλοφωνία. Τέλος, **τραγούδησαν**όλοι μαζί το refrain: "Francophonie, mélodie, Francophonie, c’est ma vie, Francophonie, poésie, Francophonie, c’est ma vie".

<http://www.arsakeio.gr/gr/ekali/ekali-elementary-c/events-activities/23576-journee-internationale-de-la-francophonie>

**29/3/2015**

## Ε΄ τάξη

## Το γερμανικό τμήμα στο Ελληνικό Μουσείου Αυτοκινήτου

Την Κυριακή 29 Μαρτίου 2015 οι μαθητές τής**Ε΄** τάξης τού **γερμανικού τμήματος** των **Αρσακείων Τοσιτσείων Δημοτικών Σχολείων**επισκέφθηκαν το**Ελληνικό Μουσείο Αυτοκινήτου**.   
Η επίσκεψη αυτή πραγματοποιήθηκε με αφορμή αναφορά στο διδακτικό βιβλίο τους σε πρωτοπόρους γερμανούς κατασκευαστές αυτοκινήτων, όπως οι Daimler, Benz και Porsche.  
Οι μαθητές συνέλεξαν πληροφορίες, έκαναν εργασίες, κατασκεύασαν ταμπλό και παρακολούθησαν παρουσίαση τής γενέτειράς τους, τού κρατιδίου Baden-Württemberg, μέσω τής ψηφιακής πλατφόρμας τού Σχολείου. Κατά τη διάρκεια τής ξενάγησης στο μουσείο είχαν την ευκαιρία να θαυμάσουν μοναδικά εκθέματα τής**παγκόσμιας αυτοκίνησης** και να πληροφορηθούν για την **ιστορία** τού **αυτοκινήτου**.  
Στη συνέχεια συμμετείχαν στο παιχνίδι «Κυκλοφορώ με ασφάλεια».

<http://www.arsakeio.gr/gr/ekali/ekali-elementary-c/events-activities/23236-to-germaniko-tmhma-sto-ellhniko-mouseio-avtokinhtou-3>

**30/3/2015**

## Γ΄ τάξη

## Happy Easter!

Με την ευκαιρία τής γιορτής τού **Πάσχα**, στις 30 Μαρτίου 2015 οι μαθητές τής **Γ΄** τάξης τού **Γ΄ Αρσακείου-Τοσιτσείου Δημοτικού Εκάλης** έμαθαν σχετικό**λεξιλόγιο**, διάβασαν για τα **πασχαλινά έθιμα** και τραγούδησαν ένα **τραγούδι για την άνοιξη**.   
Στη συνέχεια δημιούργησαν μια **κατασκευή-κάρτα** για να μεταφέρουν την πασχαλινή ατμόσφαιρα και τις **ευχές** τους και στο σπίτι τους.

<http://www.arsakeio.gr/gr/ekali/ekali-elementary-c/events-activities/23331-happy-easter>

**31/3/2015**

## Ε΄, Στ΄ τάξη

## Πανελλήνιος Διαγωνισμός Φυσικής 2015

Με ενθουσιασμό οι μαθητές τής**Ε΄** και **Στ΄** τάξης τού**Γ΄ Αρσακείου-Τοσιτσείου Δημοτικού Εκάλης** συμμετείχαν στον**Πανελλήνιο Διαγωνισμό Φυσικής**2015, που διοργάνωσε η Ένωση Ελλήνων Φυσικών και το Εργαστήριο Φυσικών Επιστημών, Τεχνολογίας και Περιβάλλοντος τού Παιδαγωγικού Τμήματος Δ.Ε. τού Πανεπιστημίου Αθηνών.   
Αυτός είναι ενας διαγωνισμός που **στόχο** έχει την ανάπτυξη και καλλιέργεια τής**κριτικής σκέψης** των μαθητών μέσα σε πνεύμα υγιούς **άμιλλας** και συναγωνισμού.   
Δόθηκαν έπαινοι στους πρωτεύσαντες μαθητές  κάθε τμήματος , καθώς και βεβαιώσεις συμμετοχής στους μαθητές τής**Ε΄** και**Στ΄** τάξης που έλαβαν μέρος στον διαγωνισμό.

<http://www.arsakeio.gr/gr/ekali/ekali-elementary-c/events-activities/23435-panellhnios-diagwnismos-fysikhs-2015>

**ΑΠΡΙΛΙΟΣ 2015**

## Στ΄ 1, Στ΄ 2 τάξεις

## Ιστορικές στιγμές των Φυσικών Επιστημών

Με αφορμή το μάθημα τής Φυσικής, οι μαθητές και οι μαθήτριες των **Στ΄1** και **Στ΄2**τάξεων τού **Γ΄ Αρσακείου-Τοσιτσείου Δημοτικού Εκάλης** παρουσίασαν στο Αμφιθέατρο των Σχολείων το **διαθεματικό εκπαιδευτικό πρόγραμμα** **«Ιστορικές στιγμές των Φυσικών Επιστημών».**   
Στόχος τού εκπαιδευτικού προγράμματος ήταν η εξοικείωση των μαθητών με βασικές έννοιες τής Φυσικής Επιστήμης, όπως είναι ο **ηλεκτρισμός**, ο **μαγνητισμός**, το **φως**, η **βαρύτητα**κ.ά.  
Για τον σκοπό αυτό, οι μαθητές και των δύο τμημάτων εργάστηκαν σε ομάδες και, χρησιμοποιώντας τις κατάλληλες πηγές από το διαδίκτυο, συγκέντρωσαν πληροφορίες για τους σημαντικότερους εκπροσώπους τής Φυσικής Επιστήμης και πώς αυτοί συνέβαλαν στην καλύτερη κατανόηση τού φυσικού κόσμου.  
Στη συνέχεια οι μαθητές, από τον Σεπτέμβριο 2014 έως τον Ιανουάριο 2015, εκπόνησαν εργασίες τις οποίες παρουσίασαν στους γονείς τους με τη μορφή ηλεκτρονικής παρουσίασης, τοποθετώντας την κάθε έννοια φυσικής που ανακαλύφθηκε ιστορικά μέσα στον χρόνο.  
Την επιμέλεια τού εκπαιδευτικού προγράμματος «Ιστορικές στιγμές των Φυσικών Επιστημών» είχε ο δάσκαλος Φυσικής κ. Κώστας Χωριανόπουλος.

<http://www.arsakeio.gr/gr/ekali/ekali-elementary-c/events-activities/23230-istorikes-stigmes-twn-fysikwn-episthmwn>

**1/4/2015**

## Α΄, Β΄, Γ΄, Δ΄, Ε΄, Στ΄ τάξη

## Joyeuses Paques!

Οι μαθητές όλων των τάξεων τού **Γ΄ Αρσακείου-Τοσιτσείου Δημοτικού Εκάλης** που διδάσκονται τα **Γαλλικά** ως β΄ ξένη γλώσσα, την 1η Απριλίου 2015, ασχολήθηκαν με  τα **πασχαλινά έθιμα στη Γαλλία.**   
Δημιούργησαν όμορφες**πασχαλινές κατασκευές** από διάφορα υλικά, διακόσμησαν με τον δικό τους πρωτότυπο τρόπο **ζωγραφιές** και**σκίτσα** σχετικά με το Πάσχα και έγραψαν τις**ευχές τους στα Γαλλικά**. Παράλληλα, είδαν μικρά**βίντεο** για το"έθιμο το κυνήγι των σοκολατένιων αβγών στον κήπο"και έμαθαν **πασχαλινά τραγούδια**.  
Τις δράσεις επιμελήθηκαν οι καθηγήτριες κ. Έλενα Βιολάρη και Έφη Γεώργα.

<http://www.arsakeio.gr/gr/ekali/ekali-elementary-c/events-activities/23332-joyeuses-paques>

## Γ΄, Δ΄ τάξη

## Le 1er avril – “Poisson d' avril”

Στο πλαίσιο τής **διαπολιτισμικής προσέγγισης**τής γαλλικής και τής ελληνικής γλώσσας και κουλτούρας, οι μαθητές των **Γ΄**και **Δ΄** τάξεων τού**Γ΄ Αρσακείου-Τοσιτσείου Δημοτικού Εκάλης** που διδάσκονται τα **Γαλλικά** ως β΄ ξένη γλώσσα πραγματοποίησαν δραστηριότητες, **κατασκευές και παιχνίδια διάδρασης** με θέμα την **Πρωταπριλιά**, έχοντας  στόχο την ανάπτυξη τής δημιουργικότητάς τους.   
Οι μαθητές συζήτησαν για το πώς γιορτάζεται στη χώρα μας και έμαθαν για την προέλευση αυτού τού χαρούμενου εθίμου στη Γαλλία. Με την καθοδήγηση τής καθηγήτριάς τους κ. Έφης Γεώργα έμαθαν ότι κατά την παράδοση το έθιμο γεννήθηκε στη **Γαλλία τού 16ου** αιώνα. **Μέχρι το 1564** η **πρωτοχρονιά**των Γάλλων ήταν η **"1η Απριλίου"**. Τη χρονιά αυτή όμως, και επί βασιλείας Καρόλου τού 9ου, αυτό **άλλαξε** και Πρωτοχρονιά θεωρούνταν πλέον η 1η Ιανουαρίου. Στην αρχή αυτό **δεν έγινε αποδεκτό** από όλους τους πολίτες. Οι αντιδραστικοί συνέχιζαν να **γιορτάζουν την παλαιά πλέον πρωτοχρονιά**τους, την 1η Απριλίου, ενώ οι υπόλοιποι τους έστελναν **πρωτοχρονιάτικα δώρα για να τους κοροϊδέψουν**. Έτσι, το πείραγμα αυτό μετατράπηκε με τον καιρό σε έθιμο.

<http://www.arsakeio.gr/gr/ekali/ekali-elementary-c/events-activities/23574-le-1er-avril-poisson-d-avril>

**2/4/2015**

## Γ΄, Δ΄, Ε΄, Στ΄ τάξη

## Παγκόσμια Ημέρα Παιδικού Βιβλίου (2 Απριλίου)

Στο πλαίσιο τού εορτασμού για την **Παγκόσμια Ημέρα Παιδικού Βιβλίου,** στις 2 Απριλίου 2015 στο**Γ΄ Αρσάκειο-Τοσίτσειο Δημοτικό Εκάλης** διοργανώθηκαν διάφορα δρώμενα με την αγαπημένη συγγραφέα των μαθητών και παλιά διευθύντρια των Σχολείων κ. **Ναννίνα Σακκά-Νικολακοπούλου**.   
Οι μαθητές τής **Γ΄** τάξης επισκέφθηκαν τη Βιβλιοθήκη τού Σχολείου, όπου έπαιξαν το**παιχνίδι**«Το βιβλίο αλλάζει χέρια»και φιλοτέχνησαν αφίσα με το εξώφυλλο τού βιβλίου που τους άρεσε περισσότερο. Ακόμη, έφεραν στο Σχολείο το αγαπημένο τους βιβλίο,**διάβασαν το κομμάτι που ξεχώρισαν**, έφτιαξαν την**ταυτότητα τού βιβλίο**υ,**δραματοποίησαν** σκηνές που τους εντυπωσίασαν περισσότερο και **υποδύθηκαν τον βασικό ήρωα**ή άλλους ήρωες-πρωταγωνιστές των βιβλίων. Ακόμη διάβασαν, συζήτησαν για την **αφίσα** και το **μήνυμα τής Ημέρας**, παρακολούθησαν ένα εξαιρετικό **φιλμάκι**με τίτλο «Τα φανταστικά ιπτάμενα βιβλία τού κ. Μόρρις Λέσμορ» και άκουσαν**ιστορίες** από τον **«Μικρό αναγνώστη»**με έναν διαφορετικό και ασυνήθιστο τρόπο διήγησης. Επίσης, τα παιδιά συναντήθηκαν και συνομίλησαν με τη συγγραφέα παιδικών βιβλίων κ. Ναννίνα Σακκά-Νικολακοπούλου, καθώς στο μάθημα τής**Φιλαναγνωσίας**διάβασαν το βιβλίο της«Τα οικογενειακά των Τεράτων» και κατασκεύασαν **προσωπεία-τέρατα με ανακυκλώσιμα υλικά**, με τη βοήθεια και την καθοδήγηση τής καθηγήτριας Καλλιτεχνικών κ. Ελένης Τσαλδίρη. Η κ. Σακκά εντυπωσιάστηκε όταν είδε τα τέρατά της να ζωντανεύουν χάρη στις πρωτότυπες εργασίες των παιδιών.  
Στην **Δ΄**τάξη οι μαθητές διάβασαν το**μήνυμα για την Παγκόσμια Ήμερα Παιδικού Βιβλίου**, πρόβαλαν την **αφίσα**της και επισκέφθηκαν τη Βιβλιοθήκη των Σχολείων, όπου **διάλεξαν αγαπημένα βιβλία**, τα οποία**δανείστηκαν** για να τους κάνουν συντροφιά την περίοδο των διακοπών τού Πάσχα, έπαιξαν το **παιχνίδι** «Το βιβλίο αλλάζει χέρια» και έφτιαξαν **σελιδοδείκτες**. Ακόμη, δημιούργησαν πινακίδες με **φράσεις-συνθήματα**για τον αγαπημένο τους φίλο, το βιβλίο, διακόσμησαν την τάξη τους με λουλούδια, πεταλούδες, πουλάκια και καρδιές, που είχαν στολιστεί με **λέξεις-συναισθήματα** που νιώθει κάποιος όταν «ταξιδεύει» στον μαγικό κόσμο των βιβλίων και πραγματοποίησαν δράσεις σχετικές με τη **φιλαναγνωσία**, όπως την παρουσίαση των αγαπημένων τους βιβλίων μέσα στην τάξη. Επίσης, αναφέρθηκαν στους ήρωές τους και στα στοιχεία τού χαρακτήρα τους που τους έκαναν αγαπητούς ή όχι, δραματοποίησαν κάποιες από τις περιπέτειές τους, ανακάλυψαν τα **μηνύματα-διδάγματα**που ήθελαν να τους μεταφέρουν και παρακολούθησαν μια **ταινία κινουμένων σχεδίων** μικρού μήκους με τίτλο «Τα φανταστικά ιπτάμενα βιβλία τού κ. Μόρρις Λέσμορ».  
Οι μαθητές τή**ς Ε΄**τάξης διάβασαν το **βιβλίο**«Περιπέτεια στο νησί τής κιμωλίας» και φιλοτέχνησαν**αφίσες**με θέμα την γιορτή τού βιβλίου.  
Τέλος, οι μαθητές τής**Στ΄**τάξης διάβασαν το **βιβλίο** «Να γελάς και να κλαίς δυνατά». Παράλληλα, στο Εργαστήριο**Πληροφορικής**δημιούργησαν **παρουσιάσεις**αφενός με πληροφορίες σχετικές με την Παγκόσμια Ημέρα Παιδικού Βιβλίου και αφετέρου με υλικό για το αγαπημένο βιβλίο των μαθητών.  
Το διήμερο τής επίσκεψης τής κ. Ναννίνας Σακκά-Νικολακοπούλου ήταν συναρπαστικό, καθώς η ίδια είναι ένας χείμαρρος αναμνήσεων, περιγραφών και μεταδοτικότητας. Με τις δράσεις στις οποίες συμμετείχαν τα παιδιά κατάλαβαν την αξία τού βιβλίου και αποφάσισαν να γίνουν πρωταθλητές στο "άθλημα" τής ανάγνωσης, ενώ θεωρούν πια το βιβλίο τον καλύτερο και τον πιο πιστό τους φίλο.

<http://www.arsakeio.gr/gr/ekali/ekali-elementary-c/events-activities/23571-pagkosmia-hmera-paidikou-vivliou-2>

## Α΄, Β΄, Γ΄, Δ΄, Ε΄, Στ΄ τάξη

## Internationaler Kinderbuchtag

Στο πλαίσιο τής **Παγκόσμιας Ημέρας Παιδικού Βιβλίου** oι μαθητές όλων των τάξεων τού Γερμανικού τμήματος των**Αρσακείων-Τοσιτσείων Δημοτικών Εκάλης** μεταφέρθηκαν για λίγο στο μαγευτικό κόσμο των παραμυθιών απολαμβάνοντας την κινηματογραφική απόδοση των γνωστών παραμυθιών των **αδελφών Γκριμ** «Η ωραία κοιμωμένη», «Ο γενναίος ραφτάκος», «Τραπεζάκι στρώσου» και «Ο παπουτσωμένος γάτος» **στη γερμανική γλώσσα.** Οι μαθητές συζήτησαν για τους συμβολισμούς των παραμυθιών και **έμαθαν σχετικό λεξιλόγιο.**   
Η προβολή πραγματοποιήθηκε **σε συνεργασία με το Goethe-Institut** με σκοπό την επαφή των μαθητών με το γερμανικό πολιτισμό και σημαντικούς εκπροσώπους του, καθώς και την εξοικείωσή τους με ακούσματα της γερμανικής γλώσσας εκτός σχολικής τάξης.

<http://www.arsakeio.gr/gr/ekali/ekali-elementary-c/events-activities/23537-internationaler-kinderbuchtag-dhme-2>

**3/4/2015**

## Ε΄ τάξη

## Coeur rouge, coeur noir,

Οι μαθητές τής **Ε΄** τάξης τού **Γ΄ Αρσακείου-Τοσιτσείου Δημοτικού Εκάλης** που διδάσκονται τα **Γαλλικά** ως β΄ ξένη γλώσσα, στο πλαίσιο τής ενότητας 4 τής μεθόδου Vitamine 1, στις 3 Απριλίου 2015 σχεδίασαν **δύο καρδιές**, μία**μαύρη** και μία **κόκκινη**. Στη μαύρη απεικόνισαν, είτε με**ζωγραφική** είτε με **κολλάζ**, ό,τι **δεν τους αρέσει**, ενώ στην κόκκινη παρουσίασαν ό,τι **τους αρέσει**.   
Με όμορφο, απλό και συμβολικό τρόπο μίλησαν για τα γούστα και τις **προτιμήσεις** τους, χρησιμοποιώντας λεξιλόγιο από τις θεματικές ενότητες που έχουν ήδη διδαχθεί (**ζώα, χρώματα, ελεύθερος χρόνος, φαγητά**κ.λπ.) και αντάλλαξαν απόψεις με τους συμμαθητές τους.  
Η δράση είχε **βιωματικό χαρακτήρα** και συνέβαλε στην**αφομοίωση των γνώσεων** μέσα από έναν πιο **διαδραστικό τρόπο**. Οι εργασίες των μαθητών αναρτήθηκαν σε **ταμπλό** από τις υπεύθυνες καθηγήτριες κ. Έλενα Βιολάρη, Έφη  Γεώργα και Αγγελική Γεωργακοπούλου.

<http://www.arsakeio.gr/gr/ekali/ekali-elementary-c/events-activities/23572-coeur-rouge-coeur-noir-2>

**20/4/2015**

## Στ΄ τάξη

## Portrait collage

Οι μαθητές τής **Στ΄** τάξης των **Αρσακείων-Τoσιτσείων Δημοτικών Εκάλης** που διδάσκονται **Γαλλικά**, μέσα από την ενότητα 2 τής μεθόδου Vitamine 2, στις 20 Απριλίου 2015 εκπόνησαν **εργασία** με τίτλο«Portrait collage».   
Χρησιμοποιώντας το λεξιλόγιο τής ενότητας 2 καθώς και γνωστές ήδη δομές τής γλώσσας, έγραψαν για τον**φανταστικό τους εαυτό** και δημιούργησαν με την τεχνική κολλάζ την καινούργια προσωπικότητα που είχαν φανταστεί για τον εαυτό τους.  
Έτσι, το **ταμπλό**τής τάξης γέμισε με τραγουδιστές, ηθοποιούς, πειρατές, πειρατίνες, μπαλαρίνες, κατασκόπους, κ.λπ., ενώ οι μαθητές **εμπέδωσαν** τις γνώσεις που απέκτησαν κατά τη διδασκαλία τής ενότητας αυτής**παρουσιάζοντας την καινούργια τους προσωπικότητα στους συμμαθητές**τους.  
Την επιμέλεια των δραστηριοτήτων είχαν οι καθηγήτριες κ. Έλενα Βιολάρη και Έφη Γεώργα.

<http://www.arsakeio.gr/gr/ekali/ekali-elementary-c/events-activities/23575-portrait-collage>

## Στ΄ τάξη

## Ο προσωπικός χαρτοφύλακάς μου των Γαλλικών

Οι μαθητές τής **Στ΄**τάξης των**Αρσακείων-Τoσιτσείων Δημοτικών Εκάλης**, μέσα από την ενότητα 1 τής μεθόδου Vitamine 2, εκπόνησαν**εργασία**με τίτλο«Ma chemise de français perso», στις 20 Απριλίου 2015.   
Χρησιμοποιώντας το λεξιλόγιο τής ενότητας 1 καθώς και τις ήδη γνωστές δομές τής γλώσσας, επιστρατεύοντας τη φαντασία και τις καλλιτεχνικές τους δυνατότητες, δημιούργησαν με την τεχνική **κολλάζ**ένα πρωτότυπο**εξώφυλλο** τού προσωπικού τους **χαρτοφύλακα** που χρησιμοποιούν για την αρχειοθέτηση του υλικού τους στο μάθημα των Γαλλικών με θέμα τη **Γαλλία** όπως αποτυπώνεται στα **περιοδικά**.  
Έτσι, οι μαθητές εμπέδωσαν τις γνώσεις που απέκτησαν κατά τη διδασκαλία της ενότητας αυτής**παρουσιάζοντας**την πρωτότυπη δημιουργία τους στους συμμαθητές τους.  
Την επιμέλεια τής δράσης είχε η καθηγήτρια κ. Έφη Γεώργα.

<http://www.arsakeio.gr/gr/ekali/ekali-elementary-c/events-activities/23573-o-proswpikos-xartofylakas-mou-twn-gallikwn>